Source: http://legislatie.just.ro/Public/DetaliiDocumentAfis/53475
Timestamp: 2019-09-19 13:38:19+00:00
Document Index: 2842328

Matched Legal Cases: ['articolul 1', 'articolul 1', 'articolul 2', 'articolul 7', 'articolul 7', 'Articolul 9']

LEGE 323 05/07/2004 - Portal Legislativ
LEGE nr. 323 din 5 iulie 2004pentru modificarea şi completarea Ordonanţei Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice
Publicat în MONITORUL OFICIAL nr. 635 din 13 iulie 2004
Parlamentul României adoptă prezenta lege. + Articolul IOrdonanţa Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, publicată în Monitorul Oficial al României, Partea I, nr. 426 din 31 august 1999, aprobată cu modificări şi completări prin Legea nr. 189/2000, cu modificările şi completările ulterioare, se modifică şi se completează după cum urmează:1. La articolul 1, litera f) va avea următorul cuprins:"f) este soţul sau soţia persoanei asasinate ori executate din motive etnice sau în urma masacrelor îndreptate împotriva populaţiei minoritare, dacă ulterior nu s-a recăsătorit;"2. La articolul 1, după litera f) se introduce o literă nouă, litera g), cu următorul cuprins:"g) a fost evacuată din locuinţa pe care o deţinea."3. La articolul 2, după alineatul (3) se introduce un alineat nou, alineatul (4), cu următorul cuprins:"(4) Persoanele care s-au aflat în situaţia prevăzută la art. 1 lit. g) au dreptul la o indemnizaţie lunară în acelaşi cuantum cu al indemnizaţiei acordate persoanelor prevăzute la art. 1 lit. d) şi e)."4. La articolul 7, alineatul (1) va avea următorul cuprins:"Art. 7. - (1) Stabilirea şi plata drepturilor prevăzute în prezenta ordonanţă se fac de casa judeţeană de pensii sau, după caz, de Casa de pensii a municipiului Bucureşti. Pentru stabilirea situaţiilor prevăzute la art. 1 se înfiinţează, în cadrul fiecărei case judeţene de pensii, o comisie alcătuită din preşedinte şi 3 membri. Preşedintele trebuie să fie jurist. În luarea hotărârilor referitoare la stabilirea drepturilor prevăzute de lege, comisia solicită avizul organizaţiilor minorităţilor naţionale legal constituite. Comisia lucrează în prezenţa a două treimi din numărul total al persoanelor care o alcătuiesc şi adoptă hotărâri cu acordul majorităţii membrilor prezenţi."5. La articolul 7, după alineatul (1) se introduc două alineate noi, alineatele (1^1) şi (1^2), cu următorul cuprins:"(1^1) La nivelul Casei de pensii a municipiului Bucureşti, comisia prevăzută la alin. (1) este formată din preşedinte şi 10 membri.(1^2) Avizul organizaţiilor minorităţilor naţionale se va elibera în 30 de zile de la solicitare."6. Articolul 9 va avea următorul cuprins:"Art. 9. - Membrilor comisiei constituite în baza art. 7 li se acordă o indemnizaţie lunară de 500.000 lei. Plata indemnizaţiilor pentru membrii comisiei se face de casa judeţeană de pensii sau, după caz, de Casa de pensii a municipiului Bucureşti din bugetul de stat şi încetează în 60 de zile de la expirarea termenului de depunere a cererilor." + Articolul IILa data intrării în vigoare a prezentei legi se modifică art. II din Legea nr. 586/2002 pentru modificarea art. 1 lit. c) din Ordonanţa Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, publicată în Monitorul Oficial al României, Partea I, nr. 808 din 7 noiembrie 2002, în sensul că cererile prevăzute la art. 7 alin. (2) din Ordonanţa Guvernului nr. 105/1999, astfel cum a fost aprobată şi modificată prin Legea nr. 189/2000, cu modificările ulterioare, se depun până la data de 31 decembrie 2006. + Articolul IIIOrdonanţa Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, publicată în Monitorul Oficial al României, Partea I, nr. 426 din 31 august 1999, cu modificările şi completările ulterioare, inclusiv cu cele aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.Această lege a fost adoptată de Parlamentul României, cu respectarea prevederilor art. 75 şi ale art. 76 alin. (2) din Constituţia României, republicată.PREŞEDINTELE CAMEREI DEPUTAŢILORVALER DORNEANUp. PREŞEDINTELE SENATULUI,DORU IOAN TĂRĂCILĂBucureşti, 6 iulie 2004.Nr. 323._______________